Malmöhus län (dän.: Malmøhus Len) is 1526, weahnd da dänischn Zeid, entstondn. Des woa jedoch kloana ois's spadane schwedische Län. Uma 1540 is de Provinz Lindholm Len (schwed.: Lindholmens län) in Malmöhus län afgonga. 1669 is's nunmeah schwedische Malmöhus län mid de domoling Provinzn Helsingborgs län und Landskrona län vaoanigt worn und hod sei Form bis 1997 behoitn. De Residenzstod vo da Provinz woa Malmö. Da Länsbuachstob „M“ fia Malmöhus län is fia de Provinz Skåne län iwanumma worn.